CELEX: 62012CN0197
Language: hu
Date: 2012-04-26 00:00:00
Title: C-197/12. sz. ügy: 2012. április 26-án benyújtott kereset — Európai Bizottság kontra Francia Köztársaság

21.7.2012   
            
            
               HU
            
            
               Az Európai Unió Hivatalos Lapja
            
            
               C 217/7
            
         2012. április 26-án benyújtott kereset — Európai Bizottság kontra Francia Köztársaság
   (C-197/12. sz. ügy)
   2012/C 217/13
   Az eljárás nyelve: francia
   
      Felek
   
   
      Felperes: Európai Bizottság (képviselők: F. Dintilhac és C. Soulay meghatalmazottak)
   
      Alperes: Francia Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Francia Köztársaság — mivel az általános adókódex 262. cikke II. része 2., 3., 6. és 7. pontjában szereplő ügyletek héamentességét nem rendelte alá a nyílt tengeri hajózásra való használat követelményének az olyan hajók esetében, amelyeket utasok díjazás ellenében történő szállítására és kereskedelmi tevékenyég folytatására használtak — nem teljesítette a héairányelvből (1) és különösen ezen irányelv 148. cikke a), c) és d) pontjából eredő kötelezettségeit;
            
         
               —
            
            
               A Bíróság a Francia Köztársaságot kötelezze a költségek viselésére.
            
         
      Jogalapok és fontosabb érvek
   
   A jelen keresetében a Bizottság úgy érvel, hogy az általános adókódex [code général des impôts (CGI)] 262. cikke II. része 2., 3., 6. és 7. pontjában szereplő ügyletek héamentességének nem volt követelménye a nyílt tengeri hajózásra való használat az olyan hajók esetében, amelyeket utasok díjazás ellenében történő szállítására és kereskedelmi tevékenyég folytatására használtak. Ugyanis a Bizottság által a nemzeti hatóságoknak címzett indokolással ellátott véleményre válaszul a héát Franciaországban szabályozó törvényi rendelkezéseket kiegészítették a nyílt tengeri hajózásra való használat e feltételével. Mindazonáltal a CGI 262. cikke II. része 2., 3., 6. és 7. pontjának a héairányelvvel való összehangolását megfosztották hatékony érvényesülésétől a törvénymódosítást követően közzétett olyan állásfoglalás révén, amelyre a közigazgatás előtt hivatkozni lehet, és amely a törvény rendelkezése ellenére nem említi a nyílt tengeri hajózásra való használat feltételét.
   A Bizottság szerint az alperes által a pert megelőző eljárás során többek különösen a héairányelv 148. cikke a) pontjának szigorú értelmezésével és a hajók nyílt tengeri hajózásra való használata feltételének túlzottan szigorú értelmezésével kapcsolatban felhozott egyik érv sem igazolja a fent hivatkozott irányelv rendelkezéseinek figyelmen kívül hagyását. Emellett a 2006/112/EK irányelvnek a francia hatóságok által hivatkozott 131. cikkét illetően, az nem igazolja az adómentesség szigorú értelmezésének elvétől való eltérést.
   
      (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.)